Trgovački sud u Zagrebu, odlučujući o prijedlogu predlagatelja – dužnika Croatia-Bus d.d., Zagreb, Heinzelova 61, za otvaranje stečajnog postupka 27. svibnja 2009. objavljuje:

I. Otvara se stečajni postupak nad trgovačkim društvom

CROATIA-BUS d.d., Zagreb, Heinzelova 61.

II. Za stečajnu upraviteljicu imenuje se Marija Vujčić Turkulin, Zagreb, Vrtlarska 3, rođena 2. svibnja 1958., broj o. i.: 100553300, PU zagrebačka.

III. Stečajni postupak otvoren je dana 27. svibnja 2009. u 12 sati, kada je ovo rješenje i oglas o otvaranju stečajnog postupka objavljeno i stavljeno na oglasnu ploču suda.

IV. Pozivaju se vjerovnici viših isplatnih redova da u roku od 30 dana od dana isteka 8 dana od dana objave oglasa o otvaranju stečajnog postupka u Narodnim novinama, prijave svoje tražbine stečajnom upravitelju u skladu s pravilima Stečajnog zakona (NN 46/96 i 29/99 i 129/2000, 129/03 i 82/06), i to u dva primjerka s ispravama iz kojih tražbina proizlazi te prilože potvrdu o uplaćenoj sudskog pristojbi, sve u skladu s odredbama Stečajnog zakona o prijavi tražbina (članka 173. Stečajnog zakona), na adresu: Zagreb, Vrtlarska 3.

V. Pozivaju se razlučni vjerovnici da u roku od 30 dana od isteka 8 dana od objave oglasa o otvaranju stečajnog postupka u Narodnim novinama obavijeste stečajnog upravitelja o svojem razlučnom pravu, pravnoj osnovi razlučnog prava i dijelu imovine stečajnog dužnika na koji se njihovo razlučno pravo odnosi.

VI. Pozivaju se izlučni vjerovnici da u roku od 30 dana od isteka 8 dana od objave oglasa o otvaranju stečajnog postupka u Narodnim novinama obavijeste stečajnog upravitelja o svojem izlučnom pravu, pravnoj osnovi izlučnog prava, te da označe predmet na koji se njihovo izlučno pravo odnosi.

VII. Otvaranje stečajnog postupka upisat će se u sudskom registru ovog suda.

VIII. Određuje se ročište vjerovnika na kojem će se ispitati prijavljene tražbine (ispitno ročište) za 9. rujna 2009. u 9.30 sati koje će se održati u zgradi ovog suda, Zagreb, Petrinjska 8, dvorana 100.

IX. Skupština vjerovnika na kojem će se na temelju izvješća stečajnog upravitelja odlučivati o daljnjem tijeku postupka (izvještajno ročište) određuje se za isti dan i na istom mjestu u 10.30 sati.

X. Nalaže se Zemljišnoknjižnom odjelu Općinskog suda u Sesvetama upis zabilježbe rješenja o otvaranju stečajnog postupka na nekretninama stečajnog dužnika u Soblincu upisane u zk. ul. 3821, k.o. Šašinovec, k.č. 1028/1, 1028/3 i 1028/11 i zk. ul. 1382, k.o. Šašinovec, k.č. 1020.

XI. Ukidaju se mjere osiguranja donesene po rješenju broj XI-St-25/09 od 20. travnja 2009.

(Broj: XI-St-25/09 od 27. V. 2009.) (739)

